Ապրել (ֆիլմ, 2012)

«Ապրել» (), ռեժիսոր և սցենարիստ Վասիլի Սիգարևի ռուսական դրամատիկական ֆիլմը։ Առաջին անգամ ցուցադրվել է 2012 թվականի հունվարի 31-ին Ռոտերդամի միջազգային փառատոնում։

Սյուժե 
Ֆիլմի սյուժեի հիմքում երեք զուգահեռ պատմություններ են, որոնց հերոսները բախվում են կյանքի ծանրագույն փորձության՝ սիրելիների կորստի հետ։ Փոքրիկ տղան կորցնում է հորը, երիտասարդ աղջիկը՝ սիրելիին, իսկ միջին տարիքի կինը՝ իր երկու երկվորյակ դուստրերին։ Յուրաքանչյուր պատմություն ունի իր ավարտը, յուրաքանչյուրն ինքն է ընտրում, թե ինչպես ապրել։ Բոլոր երեք սյուժետային գծերը ցուցադրվում են Ռուսաստանի ծայրամասում ժամանակակից կյանքի ֆոնի վրա՝ ժամանակակից Ռուսաստանի ամենասուր կենցաղային և սոցիալական խնդիրներով։

Մարդը գիտի զգալ, տառապել, սիրել։ Նա գիտի, թե ինչպես ընդունել իր ճակատագիրը, նույնիսկ երբ այն խլում է ամենաթանկը՝ հարազատներին։ Խլում է կյանքի իմաստի և ապրելու ցանկության հետ միասին։ Խլում է աշխարհի հետ միասին։ Բայց ֆիլմի հերոսները պատրաստ չեն համակերպվել իրենց կորուստների հետ։ Նրանք մարտահրավեր են նետում ճակատագրին, պատերազմ են հայտարարում նրան և դրանում հասնում մարդկային սահմանին։

Դերերում 

{{Դերերում|Կոնստանտին Գացալով||Էդիկ|}}

 Նկարահանող խումբ 
 Սցենարի հեղինակ՝ Վասիլի Սիգարև
 Բեմադրող ռեժիսոր՝ Վասիլի Սիգարև
 Բեմադրող օպերատոր՝ Ալիշեր Համիխոջաև
 Կոմպոզիտոր՝ Պավել Դոդոնով

Ֆիլմի նկարահանումները տեղի են ունեցել Տուլայի մարզի Սուվորով քաղաքում։

 Արձագանքներ 
Ֆիլմը ստացել է մեծ թվով դրական արձագանքներ։

Ռումինացի կինոռեժիսոր Քրիստի Պույուն Կենտրոնական և Արևելյան Եվրոպայի երկրների goEast 12-րդ միջազգային կինոփառատոնի «Ոսկե շուշան» մրցանակը Վասիլի Սիգարևին հանձնելիս նշել է, որ մրցանակը տրվում է «խիզախության համար՝ արտահայտելու անասելին այնպես, ինչպես դա հնարավոր է միայն կինոյում»։

Հեռուստահաղորդավար և պրոդյուսեր Սեմ Կլեբանովի կարծիքով՝ Սիգարևը ցույց է տվել «տեսողական ֆակտուրայի հետ աշխատելու ուշագրավ վարպետություն և ունակություն՝ դերասաններին ստիպելու նախ աշխատել մինչև հնարավորի սահմանը, այնուհետև հաղթահարել այդ սահմանը»։

Կինոքննադատ Վասիլի Կորեցկին ասել է, որ Վասիլի Սիգարևը արագ առաջընթաց է ցուցաբերել իր արվեստում՝ «Հոլի» սատանայական «ռուսական էկզոտիկայից» մինչև հզոր, ամբողջական և բարդ էքզիստենցիալ արտահայտություն, որը նախկինի պես հիմնված է սարսափելի ռուսական սոցիալական կառուցվածքի վրա, բայց շատ ավելի բարձր է, քան սոցիալական քննադատության ժանրի սահմանափակումները»։ Կորեցկու կարծիքով՝ Սիգարևը հերթական անգամ չի հիշեցնում, թե «որքան սարսափելի է ապրել Ռուսաստանում», այլ «խոսում է այն մասին, թե ինչ է ընդհանրապես ապրելը և ինչ է  մեռնելը»։

Կինոռեժիսոր Յուրի Բիկովը, համեմատելով այս ֆիլմը իր «Ապրել» ֆիլմի հետ, նշել է, որ իրեն շատ է դուր եկել Սիգարևի ֆիլմը. «Բայց ստիպված եմ ընդունել, որ նրա ֆիլմն ոչ թե ավելի ուժեղ է, այն բոլորովին այլ մակարդակի կինոնկար է, և դա հիանալի աշխատանք է»։

 Մրցանակներ 
 2012 – Արևմտաեվրոպական կինոյի goEast փառատոն (Վիսբադեն)
 «Ոսկե շուշան» գան պրի
 FIPRESCI մրցանակ
 2012 – Կինոտավր
 Լավագույն ռեժիսոր – Վիկտոր Սիգարև
 Լավագույն օպերատոր – Ալիշեր Համիդխոջաև
 Կինոգետների և կինոքննադատների գիլդիայի մրցանակ
 2012 – Սրդիականության մասին թատրոնի և կինոյի «Текстура» երրորդ միջազգային փառատոն  (Պերմ)
 Մրցանակ «Կինո։ ԱյսՕրվա դերասանուհին» անվանակարգում – Օլգա Լապշինա
 2012 – Ռուսաստանի կինոգետների և կինոքննադատների գիլդիայի «Ոսկե փիղ» մրցանակ
 Օպարետորի լավագույն աշխատանք – Ալիշեր Համիդխոջաև
 Երկրորդ պլանի կնոջ լավագույն դերակատարում – Օլգա Լապշինա
 2013 – առաջադրվել է  «Նիկա» մրցանակի հետևյալ անվանակարգերում.
 Կնոջ լավագույն դերակատարման համար – Յանա Տրոյանովա
 Եկրորդ պլանի կնոջ լավագույն դերակատարում – Օլգա Լապշինա
 ''2013 – «Ժորժ» մրցանակ
 «Իսկական կինո» հատուկ մրցանակ Filmz.ru կայքից

Ծանոթագրություններ

Արտաքին հղումներ 
 «Ապրել» ֆիլմը «Энциклопедия отечественного кино» կայքում
 

Ռուսական ֆիլմեր
2012 ֆիլմեր
Ռուսական դրամա ֆիլմեր
Ռուսերեն ֆիլմեր
Ֆիլմեր, որոնց գործողությունները տեղի են ունենում Ռուսաստանում